Tawtee e foolotiro tafugol « Meme » ngol ka Ɗemɗe Neeniije
Musiɗɓe tedduɓe, juurotooɓe Misiide, Men hewtidii hannde kadi e kumpital mawngal, kumpital ɓamtaare Fulfulde, e jurol gannde kese. Wano woowiri non, tuma kala, men humpitay on ka ɗemngal men ngal naatiri e Jokkito »
UNESCO humpitii tiitoonde ñalaande winndere ɗemɗe neeniije ɗen 21 Fabraa’iru 2017!
Fii mawningol ñalaande Hakkunde-leyɗeere wonande Ɗemɗe Muynaaɗe Ɗen ñalnde 21 Fabraa’iru 2017, UNESCO, fedde kippunde nden fii ɗuuɗal pine e ɗemɗe.. ka aduna, okkuɓe kadi ñalaande 21 Fabraa’iru nden e hitaande kala, Jokkito »
Fabraa’iru hewtii, lewru ɗemɗe neeniije !
Banndiraaɓe tedduɓe, E hitaande 2014 nden, men yowuno winndannde ka Misiide ɗoo, nodditugol on mawningol haala men muynaaka kan battane ñalnde 21 Fabraa’iru wondude e https://fr.globalvoices.org fewndo nde ɓe fewtinirnoo men lamnde Jokkito »
Ko teddungal e mon, facebook wowlii pular
Waɗii duuɓi tati e ko fawi, gila yarlitiiɓe men fuɗɗii firde laylatol renndo ngol facebook e Fulfulde. Ko ɓaawo nde yimɓe maghribi ɓen newnananoo huutorde ɗemngal Tamazight ngal 2013 woni ko fewjooɓe facebook Jokkito »
Fulfulde, ko ɗemngal layungal
Ñalnde 16 setto (suwen) 2016, gooto e blogooɓe mondoblog yowuno winndannde ka lowre mun doudoufine.mondoblog.org, o tiitori nde : « Faransee, ngal ɗemngal battingal e Pular ». Mo janngii winndannde nden, o fellitay wonde ɗemngal Jokkito »
E ko winndantaa Pulaar? accaa ɗon Faransee maa Engele ?
Gila mi fuɗɗii ngudude winnda wenga (yowa) e ɗemngal Fulfulde, miɗo fewtinireede ngal lamndal e nooneeji sertuɗi: Ko winndantaa Pulaar? Ko fii honɗum winndirta e Pulaar? Miijo maa e winndo Pulaar? Faandaare maa e ɗemngal Pulaar/Fulfulde? Wano-non wano-non.
Mi sikkuno ko min tun fewtiniraa ngal lamndal, kono adinooɓe lam e winndo Pulaar ɓen kadi lamndanooma sugu mun.
E nder ko mi janngata kon limooje (numéros / numbers) jaaynde Peeral nden Misra, hawru-mi e limoore sappo e jeɗɗaɓere (17) nden, yaltunde e 1/1984, taw-mi ton lamndal e jaabawol ko yowondiri e faandaare winndugol Fulfulde.
Jaaynde Peeral nden Misra non, ko ɗerewol Pinal ngol kawtal Jaŋngooɓe Fulfulde e leyɗe Arab, yaltoowal ka saare mawnde Keer nder lebbi tati kala.
E ndee winndannde haandeere ka lowre Misiide, miɗo yiɗi senndodugol e jaŋngooɓe tedduɓe ɓen, ngoo lamndo (interview) feƴƴungo hakkunde sonna Faatumata Bah (hino ñiiɓunoo Sarlon e nden hitaande 85), kañum e M. M Bakar Bah (winndanynooɗo ka jaaynde peeral on saa’i).
Haa hannde ko en hoɓɓe ka leydi men.. en ɓurtu hoolorde woɓɓe..
Sonna Faatumata (FTM) wi’i: Koto… Miɗo lamndoo! Ko honɗum woni miijo mon [ka winndugol Fulfulde]? ko honɗum on winndataa faale mon ɗen e Faransee, walla Anngelee walla ko nannde e ɗemɗe mawɗe? .
M. Bakar (MMB): Miɗo jaarne fota / sanne /masin yo Faatumata, ko tawi hiɗa himmiri (hiɗtini) anndude ko sukaaɓe ɓiɓɓe Fulɓe Afriknaaɓe faalaa..
Alla senndindiri yimɓe ɓen e kulle ɗen faamondirde e haala, winnda ɗum mara maanditoo, ɓiɓɓe mun kadi [rona] ɗum huutora..
Ko faati e ko men miijii ɗum no heewi, kono fow (e mun) ko ko moƴƴi men faalaa [wallirde] leyɗe men [ɗen] e ittude jiɓduuji adunayaŋkooji fewndiiɗi..
[kadi] neldude leyɗe ko wallitoree e fii jannde, ko non kadi darna ko jaŋngetee, nelda en .. jaŋnginooɓe… sabu haa hannde ko en hoɓɓe ka leydi men.. en ɓurtu hoolorde woɓɓe..
FTM: Ko honɗum waɗi si on winndataa e ɗemɗe janane?
MMB: Ko woni sabu mun kaŋko taguɗo [On] leñol men ngol, [Himo] mawniniri ngol.. [ɗemngal] maggol .. [O] jaŋtii ka Deftere Makko [teddunde]: (Men tagirii on gorel e deyel, Men waɗiri on leƴƴi leƴƴi, e gori gori..). O okku leƴƴi ɗin kadi teddungal mawngal.. O senndindiri yimɓe ɓen e kulle ɗen faamondirde e haala, winnda ɗum mara maanditoo, ɓiɓɓe mun kadi [rona] ɗum huutora..
Jannde Fulfulde winnda, ko ɗum tun okkata Pullo ruttaade wonkii mun e ɓanndu mun ndun [Sabu ko ɗemngal woni wonkii leñol]..
Ɗum non, kala leñol okkaa-ngol haala mun, acci-kan haala, ko honɗum sikku-ɗaa? ..
Yewtude haala janana, ko ɓuri heen bonde ko hoolorde kan haala sikka gaynii! Hara no ontigi ɓurtu jaasude..
Hiɗen seedii hannde, kala leñol e leƴƴi aduna ɗin toppitiingol ɗemngal mun, winndi ɗum janngi.. ko ngol mari teddungal..
Faatumata, ka raɓɓindingol yewtere, jannde Fulfulde winnda, ko ɗum tun okkata Pullo ruttaade wonkii mun e ɓanndu mun ndun [Sabu ko ɗemngal woni wonkii leñol]..
Ko janngude ɗemngal [men] winnda e mun taariika / daartol men, golleeji men, tawaaɗi / naamuuji / woowaaɗi men, weltaare men, sunooji men e faaleei men.. tun ɓamtata [en]..
Hay gooto ɓuraa goɗɗo, wanaa Japaneejo ɓurmaa, wanaa Angeleejo, wanaa Almanjo ɓurmaa.
Ko ɓe feƴƴitori fulɓe hannde, ko tawde ɓe winndii haala maɓɓe kan ɓe reenika..
Janngude Fulfulde winnda ɗum ko nafa mawɗo, sabu haldaama yo Pulaar/Fulfulde wonu [ɗemngal] jeyaangal e ɗemɗe mawɗe, yawtuɗe keeri Afrik..
Ko janngude ɗemngal [men] winnda e mun taariika / daartol men, golleeji men, tawaaɗi / naamuuji / woowaaɗi men, weltaare men, sunooji men e faaleei men.. tun ɓamtata [en]..
Ko ɗoo yewtere nden darii hakkunde banndiraaɓe men ɗiɗo fii jannde e binndi Fulfulde.
Miɗen tawƴinii lamndotooɓe fewndo hannde ɓen kadi, ko fii honɗum men winndirta Pulaar hoccay ɗoo seeɗa e ko ɓe hompaa anndude.
Haldaama yo Pulaar/Fulfulde wonu [ɗemngal] jeyaangal e ɗemɗe mawɗe, yawtuɗe keeri Afrik..
Ka timmoode, men anndintinay wonde Haala men kan fuɗɗii taafiɗude /jaasude, sabu jannguɓe men ɓen ko Enngele maa Faransi maa Portokeesi maa Aarabu ɓurata huutorde! Si a nanii non Pullo, ko haaloowo Pulaar, si wanaa ɗum ko o Pillo! Goonga Baaba Maal « Alla rokkunoomi ɗemngal, Pulaar kay ko ɗemngal ».
Yo Alla accu laawol Fulɓe.
fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn